Какви са основните препоръки при избор на надуваеми играчки?
 Вземете под внимание възрастта . На всяка играчка пише за каква възраст е. Спазвайте тези указания. Те ще Ви гарантират комфорта и сигурността на детето. Следете за сигурността на тези играчки . Те винаги трябва да са с две отделни надувни отделения. Трябва да се слагат, обуват или обличат на детето по сигурен начин, който гарантира, че няма да се изхлузят и паднат от детето. Разгледайте как са проектирани играчките . Те трябва да са балансирани добре, да не позволяват лесно преобръщане, накланяне на страни или други движения, които могат да застрашат детето. Следете за качеството на материалите и изработка . ПВЦ материалът, от който са направени трябва да е плътен и стабилен. Шевовете по снадките трябва да са надеждни. Те трябва да са завършени, така че да не драскат детето. 

